b"\n_START_ARTICLE_\nCatamita\n_START_PARAGRAPH_\nEn el seu \xc3\xbas modern de la paraula, catamita o catamite es refereix a un nen o a un jove que assumeix el paper de parella sexual passiva-receptiva en el coit anal amb un home._NEWLINE_En el seu antic \xc3\xbas, un catamita (en llat\xc3\xad catamitus) era un nen que quan arribava a l'edat de la pubertat es convertia en company \xc3\xadntim d'un home jove, en l'antiga Gr\xc3\xa8cia i l'antiga Roma, generalment dins d'una relaci\xc3\xb3 que implicava tamb\xc3\xa9 peder\xc3\xa0stia. Tamb\xc3\xa9 s'emprava la paraula com un insult quan es dirigia contra un adult, com a sin\xc3\xb2nim d' \xc2\xabhomosexual passiu\xc2\xbb. _NEWLINE_T\xc3\xadpicament, per\xc3\xb2, era un terme d'afecte i literalment indica el nom de Gan\xc3\xadmedes. De fet, la paraula ve del nom pr\xc3\xb2pi Catamitus, la forma llatinitzada de Gan\xc3\xadmedes, el bell pr\xc3\xadncep adolescent dels troians segrestat per Zeus, convertit en \xc3\xa0guila, per fer-lo la seva parella, aix\xc3\xad com coper dels d\xc3\xa9us de l'Olimp. _NEWLINE_La forma Catmite de la llengua etrusca derivava d'aquesta forma alternativa del nom de Gan\xc3\xadmedes.\n_START_SECTION_\nRefer\xc3\xa8ncies en la literatura\n_START_PARAGRAPH_\nPlat\xc3\xb3, en el seu di\xc3\xa0leg G\xc3\xb2rgies (494 aC) utilitza a S\xc3\xb2crates per a utilitzar aquesta paraula amb la conversa amb Calicles._NEWLINE_La paraula apareix \xc3\xa0mpliament, encara que no amb extrema freq\xc3\xbc\xc3\xa8ncia, en l'antiga literatura llatina des de Plaute fins a Ausoni; a vegades \xc3\xa9s sin\xc3\xb2nim de \xc2\xabpuer delicatus\xc2\xbb (noi delicat). Plaute utilitza el terme a \xc2\xabEls bessons\xc2\xbb d'aquesta manera: _NEWLINE_No has vist tu mai un fresc a la paret, on figura que l'\xc3\xa0guila rapta a Catamitus o Venus a Adonis?_NEWLINE_ \xe2\x80\x94 Plaute, Els bessons_NEWLINE_ _NEWLINE_Posteriorment es pot trobar a Luci Apuleu usant-la de la mateixa manera, malgrat que el seu \xc3\xbas no es va generalitzar si no \xc3\xa9s amb escriptors de l'edat tardana, tant pagans com cristians. Entre aquests, Lactanci que en el Llibre I de les \xc2\xabInstitutiones divinae\xc2\xbb (Institucions divines) al\xc2\xb7ludia a les est\xc3\xa0tues de Gan\xc3\xadmedes en companyia de l'\xc3\xa0guila, corroborant el que diuen d'ell els poetes:_NEWLINE_...perqu\xc3\xa8 quin altre significat t\xc3\xa9 el fet que la imatge de catamita i la ef\xc3\xadgie de l'\xc3\xa0guila estigui davant dels peus de J\xc3\xbapiter i siguin adorats amb ell, sin\xc3\xb3 que romangui per sempre el record del seu nefand crim i del seu estupre?_NEWLINE_ \xe2\x80\x94 Lactanci, Institutiones divinae_NEWLINE_Cicer\xc3\xb3 empra el terme com un insult. Amb el temps aquesta paraula es va convertir en un terme gen\xc3\xa8ric per a indicar a un nen efeminat i molt bell que practicava la prostituci\xc3\xb3 masculina, o que en qualsevol era utilitzat amb fins sexuals._NEWLINE_Al manual de sexe \xc3\xa0rab \xc2\xabEl jard\xc3\xad perfumat\xc2\xbb hi ha tot un cap\xc3\xadtol dedicat als catamites; les nombroses refer\xc3\xa8ncies als mateixos durant l'apogeu de la literatura er\xc3\xb2tica de l'Orient Mitj\xc3\xa0 indiquen que durant el segle\xc2\xa0x i segle\xc2\xa0xi, eren una forma de sofisticaci\xc3\xb3 sexual entre les classes altes de la societat isl\xc3\xa0mica._NEWLINE_En el Barroc, Francisco de Quevedo va dedicar un sonet \xc2\xabA una dama bella, i tiradora del vol, que va matar a una \xc3\x80guila amb un tir\xc2\xbb:_NEWLINE_\xc2\xbfCastigas en la \xc3\xa1guila el delito / Castigues en la \xc3\xa0guila el delicte_NEWLINE_De los zelos de Juno vengadora, / De la gelosia de Juno venjadora,_NEWLINE_Porque en velocidad alta y sonora / Perqu\xc3\xa8 en velocitat alta i sonora_NEWLINE_Llev\xc3\xb3 a Jove robado el Catamito? / Va dur a Jove robat el Catamite?_NEWLINE_ \xe2\x80\x94 Francisco de Quevedo, El Parnaso espa\xc3\xb1ol, XXI._NEWLINE_Com a una forma de nombrar a Gan\xc3\xadmedes es troba tamb\xc3\xa9 en la \xc2\xabF\xc3\xa0bula de Proserpina\xc2\xbb d'Anastasio Pantale\xc3\xb3n de Ribera, publicada amb les seves restant Obras per Jos\xc3\xa9 Pellicer:_NEWLINE_Rieto a tu mesa redonda / Repto a la teva taula rodona_NEWLINE_quanto n\xc3\xa9ctar, quanto vino / quant n\xc3\xa8ctar, quant vi_NEWLINE_en tartesios Venecianos / en tartessis Venecians_NEWLINE_te sirve tu Catamite. / et serveix el teu catamita._NEWLINE_ \xe2\x80\x94 Anastasio Pantale\xc3\xb3n, F\xc3\xa0bula de Proserpina._NEWLINE_Fent esment d'aquests \xc3\xbaltims versos, el \xc2\xabDiccionario de la lengua castellana\xc2\xbb editat per la Real Academia Espa\xc3\xb1ola en 1729, definia catamito: \xc2\xabEl pacient en el pecat de sodomia. \xc3\x89s una veu purament llatina i de rar \xc3\xbas. Lat. Catamitus, id est Puer meritorius\xc2\xbb._NEWLINE_James Joyce fa que Stephen Dedalus utilitzi la paraula en Ulisses, quan parla de les acusacions fetes contra William Shakespeare en relaci\xc3\xb3 amb la possibilitat que podria haver estat un pederasta._NEWLINE_C. S. Lewis (autor de \xc2\xabLes cr\xc3\xb2niques de N\xc3\xa0rnia\xc2\xbb i amic i col\xc2\xb7lega de J. R. R. Tolkien), en la seva autobiografia parcial \xc2\xabSurprised by Joy: The Shape of My Early Life\xc2\xbb (Captivat per l'alegria: La formaci\xc3\xb3 del meus primers anys de vida) (1955) descriu els rols socials existents en el moment de la seva estada al Col\xc2\xb7legi Wyvern com a intern:_NEWLINE_...entre d'altres, tamb\xc3\xa9 es va incloure el paper del past\xc3\xads, \xc3\xa9s a dir, un noi d'aspecte agradable efeminat que serveix com catamita d'un o m\xc3\xa9s dels seus companys m\xc3\xa9s veterans, observant per altra banda que la peder\xc3\xa0stia no estava seriosament desaprovada en aquell tipus d'instituci\xc3\xb3 educativa i que molts adolescents vagaven pel prat que envolta l'escola amb l'abric descordat fins i tot a l'hivern._NEWLINE_ \xe2\x80\x94 C. S. Lewis, Surprised by Joy: The Shape of My Early Life_NEWLINE_Anthony Burgess, en la novel\xc2\xb7la \xc2\xabEls instruments de la foscor\xc2\xbb (1980), fa servir la paraula en l'\xc3\xadncipit:_NEWLINE_Era la tarda del meu vuitant\xc3\xa8 primer aniversari, i jo estava al llit amb el meu catamita quan Ali va anunciar que el bisbe venia a visitar-me._NEWLINE_ \xe2\x80\x94 Anthony Burgess, Els instruments de la foscor_NEWLINE_En el paisatge postapocal\xc3\xadptic de la seva novel\xc2\xb7la \xc2\xabLa carretera\xc2\xbb (2006), Cormac McCarthy fa descriure al narrador: _NEWLINE_...un ex\xc3\xa8rcit a peu en moviment amb les dones, algunes d'elles embarassades, i immediatament despr\xc3\xa9s en qualitat de consorts els catamites._NEWLINE_ \xe2\x80\x94 Cormac McCarthy, La carretera"